b'\n_START_ARTICLE_\nRyt\xc5\xb3 Kalimantanas\n_START_SECTION_\nGeografija\n_START_PARAGRAPH_\nProvincija ribojasi \xc5\xa1iaur\xc4\x97je su \xc5\xa0iaur\xc4\x97s Kalimantanu, vakaruose su Centriniu Kalimantanu, pietvakariuose su Piet\xc5\xb3 Kalimantanu. Rytin\xc4\x99 pus\xc4\x99 skalauja Makasaro s\xc4\x85siauris ir Sulavesio j\xc5\xabra. Pastarojoje provincijai priklauso Deravano salos. Vakarin\xc4\x97je Ryt\xc5\xb3 Kalimantano dalyje i\xc5\xa1kil\xc4\x99 kalnai (Kapuas Hulu, Miulerio), kitur driekiasi pelk\xc4\x97tos, d\xc5\xbeiungl\xc4\x97mis apaugusios lygumos. Pagrindin\xc4\x97 up\xc4\x97\xc2\xa0\xe2\x80\x93 Mahakamas. Yra \xc4\xafsteigti Kutajaus ir Kajan Mentarango nacionaliniai parkai.\n_START_SECTION_\nEkonomika\n_START_PARAGRAPH_\nI\xc5\xa1gaunama nafta, akmens anglys, gamtin\xc4\x97s dujos, auksas. Kertama mediena. Auginamos prieskonin\xc4\x97s, maistin\xc4\x97s kult\xc5\xabros. Turizmas.'